**ДО**

**ОБЩИНСКИ СЪВЕТ**

**гр.ЕЛХОВО**

**Д О К Л А Д Н А З А П И С К А**

**От Петър Андреев Киров – кмет на Община Елхово**

**ОТНОСНО**: Допълване на Програмата за управление и разпореждане с имоти – общинска собственост на община Елхово за 2017 година във връзка с обявяване на обект от първостепенно значение за **„Проектиране и изграждане на компостираща инсталация и на инсталация за предварително третиране на битовите отпадъци“.**

**УВАЖАЕМИ ДАМИ И ГОСПОДА,**

С решение 286/25/3/ взето на заседание по протокол №25 от 23.11.2017 г., Общински съвет – Елхово изразява предварително съгласие за промяна на предназначението на пасище, мера с площ 10,001 дка, десета категория, съставляващо част от имот № 069011 по КВС на землището на с. Добрич, при граници : имот 069012 пасище, мера на община Елхово, имот 069007 сметище на община Елхово и имот 069009 местен път на община Елхово със срок на валидност 36 месеца от датата на решението на общински съвет. Това беше извършено във връзка с кандидатстване по процедура за набиране на проектни предложения BG16M1OP002-2.006 - Втора комбинирана процедура за проектиране и изграждане на компостиращи инсталации и на инсталации за предварително третиране на битови отпадъци по приоритетна Ос 2 „Отпадъци” по Оперативна програма „Околна среда 2014-2020 г.”, в партньорство с община Болярово с проектно предложение „Проектиране и изграждане на компостиращa инсталация и инсталация за предварително третиране на генерираните отпадъци от община Елхово и община Болярово на територията на община Елхово“ .

Във връзка с § 6а, т.2 от Преходните и заключителни разпоредби на Закона за опазване на земеделските земи - Промяна на предназначението на земеделски земи с начин на трайно ползване - пасища, мери и ливади от общинския поземлен фонд, се разрешава, когато е: предвидено за изграждане на обекти с национално значение, национални обекти по смисъла на § 1 от допълнителните разпоредби на Закона за държавната собственост, както и на **общински обекти от първостепенно значение.**

Съгласно чл.8, ал.9 от Закона за общинската собственост с Годишната програмата за управление и разпореждане с имоти – общинска собственост общинските съвети определят обектите от първостепенно значение. Според дефиницията на §1, т.6 от Допълнителните разпоредби на Закона за общинската собственост и §5, т.73 от Допълните разпоредби на Закона за устройство на територията "Обекти от първостепенно значение" са: общински пътища, метрополитени, трамвайни трасета, улици от първостепенната улична мрежа, **депа или други съоръжения за третиране на отпадъци**, гробищни паркове, както и други обекти - публична общинска собственост, определени в програмата по чл. 8, ал. 9 за обекти от първостепенно значение.

С обявяването на обекта за „Обект от първостепенно значение“ и включването му в Годишната програма за управление и разпореждане с имоти – общинска собственост, ще се даде възможност в максимална степен да се ускори процеса по подготовка на инвестиционния процес по Закона за опазване на земеделските земи, за което ще са необходими по кратки срокове на основание чл.24, ал.7 - Земеделските земи се считат с променено предназначение от момента на влизане в сила на подробен устройствен план, предвиждащ изграждане на национален обект или **на общински обект от първостепенно значение**, които стават публична държавна или общинска собственост и в случаите по ал. 7 държавната такса по чл. 30 не се заплаща.

С оглед на гореизложеното, предлагам на Общинския съвет да вземе следните

**Р Е Ш Е Н И Е:**

На основание чл.21, ал.1, т.8 от ЗМСМА, във връзка с чл.8, ал.9 от ЗОС, §1, т.6 от Допълнителните разпоредби на ЗОС, §5, т.73 от Допълнителните разпоредби на ЗУТ и § 6а, т.2 от Преходните и заключителни разпоредби на Закона за опазване на земеделските земи Общински съвет Елхово дава съгласие да се допълни Годишната програма за управление и разпореждане с имоти - общинска собственост на Община Елхово за 2017 година с нов раздел V, както следва:

**V. ОПРЕДЕЛЯНЕ НА ОБЩИНСКИ ОБЕКТИ ОТ ПЪРВОСТЕПЕННО ЗНАЧЕНИЕ:**

|  |  |
| --- | --- |
| № по ред | **Обект от първостепенно значение** |
| 1. | „Проектиране и изграждане на компостираща инсталация и на инсталация за предварително третиране на битовите отпадъци“ , в рамките на поземлен имот на пасище, мера с площ 10,001 дка, десета категория, съставляващо част от имот № 069011 по КВС на землището на с. Добрич, при граници : имот 069012 пасище, мера на община Елхово, имот 069007 сметище на община Елхово и имот 069009 местен път на община Елхово |
|  |  |

**ПЕТЪР КИРОВ**

***Кмет на община Елхово***